《席上赋得绿鹦鹉同钱牧斋宗伯》
明代·黎遂球

晓鬓钩帘里外看，巫云将雨唤留欢。竹枝乍按松喉合，草色浑宜比翼观。

宝镜纱厨烟对语，碧箫罗袖翠俱寒。相思莫更书桐叶，字字撩人艳不乾。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。